Legal Document

Category: 127

Text:
17.ΑΠΟΦΑΣΗ ΥΦΥΠΟΥΡΓΟΥ ΟΙΚΟΝΟΜΙΚΩΝ Αριθ. 2/71582/Α0024 της 7-14 Φεβ. 2002 (ΦΕΚ Β΄164) Καθορισμός, από 1.1.2002, των ανά τρίμηνο υποβαλλόμενων, από τους υπόλογους διαχειριστές ισοζύγια κίνησης των παγίων προκαταβολών στο Γενικό Λογιστήριο του Κράτους - δ/νση 24η Λογαριασμών του Δημοσίου    Έχοντας υπόψη:  1. Τις διατάξεις του Ν. 1558/85 «Περί Κυβερνήσεως και Κυβερνητικών Οργάνων».  2. Τις διατάξεις του Ν. 2362/27-11-95 (ΦΕΚ 247, Τεύχος Α΄) «Περί Δημοσίου Λογιστικού, ελέγχου των δαπανών του Κράτους και άλλες διατάξεις».  3. Τις διατάξεις του Ν. 2842/2000 «Λήψη συμπληρωματικών μέτρων για την εφαρμογή των Κανονισμών (ΕΚ) 1103/97, 974/98, και 2866/98 του Συμβουλίου, όπως ισχύουν σχετικά με την εισαγωγή του ευρώ» (Φ.Ε.Κ. 207/ τ.Α΄/27.9.2000)  4. Την αριθμ. 2/61696/Α0024/20-11-2001 (ΦΕΚ 1573/ τ.Β΄/28.11.2001) Απόφαση του Υπουργού Οικονομικών, περί μετατροπής των Παγίων Προκαταβολών σε ευρώ.  5. Την αριθμ. 1100383/1330/Α0006/31.10.2001 (ΦΕΚ 1485/τ.Β΄/31.10.2001) Κοινή Απόφαση του Πρωθυπουργού και του Υπουργού Οικονομικών, περί αναθέσεως αρμοδιοτήτων στους Υφυπουργούς Οικονομικών.  6. Την αριθμ. 2034121/3843/17.05.1996 (ΦΕΚ 454/ τ.Β΄/ 14.06.1996) Απόφαση του, Υπουργού Οικονομικών, περί του τύπου του ισοζυγίου της πάγιας προκαταβολής, αποφασίζουμε:  1. Καθορίζουμε όπως από1.1.2002 τα ανα τρίμηνο υποβαλλόμενα από τους υπόλογους διαχειριστές ισοζύγια κίνησης των παγίων προκαταβολών στο Γενικό Λογιστήριο  του Κράτους - Δ/νση 24η Λογαριασμών του Δημοσίου -^συντάσσονται σύμφωνα με τα υποδείγματα που επισυνάπτοναι (ανάλογα με το νόμισμα που τηρείται η πάγια προκαταβολή).  2. Οι διαχειριστές των πάγιων προκαταβολών υποχρεούνται να υποβάλλουν:  (α) δια της Προϊσταμένης τους Υπηρεσίας, στο Γ.Λ.Κ., τα προαναφερθέντα τριμηνιαία αναλυτικά ισοζύγια, εντός του επόμενου μήνα μετά τη λήξη του τριμήνου και  (β) τα σχετικά δικαιολογητικά δαπανών στο τέλος κάθε μήνα ή και νωρίτερα στις αρμόδιες για έλεγχο και εκκαθάριση Υπηρεσίες, προκειμένου να γίνεται έγκαιρα η αποκατάσταση του ποσού της πάγιας προκαταβολής τους.  Προπληρωμές και Προκαταβολές 25.Β.β.15-16 (Μετά τη σελ. 118(α) Σελ. 118,01 Τεύχος 1240-Σελ. 45 25.Β.β.16 Προπληρωμές και Προκαταβολές